
ROMÂNIA
JUDEŢUL VRANCEA

CONSILIUL LOCAL

AL MUNICIPIULUI FOCSANI
HOTĂRÂRE

Privind  adoptarea unor măsuri privind demararea procedurii de selecţie pentru funcţia 

             de membru al consiliului de administratie al SC ENET SA Focşani

          Consiliul Local al Municipiului Focsani, Judetul Vrancea, întrunit în şedinţă ordinară;

          - văzând Proiectul de hotărâre iniţiat de Primarul Municipiului Focşani, raportul Direcţiei resurse umane şi coordonare unităţi subordonate înregistrat la nr.                  78219/18.11.2016, prin care se propune adoptarea unor măsuri privind demararea procedurii de selecţie pentru funcţia de membru al consiliului de administratie al SC ENET SA Focşani, avizul favorabil al Comisiei de buget şi administraţie publică şi procesul verbal al Comisiei de numărare al voturilor secret exprimate;

            - având în vedere Ordonanţa de Urgenţă a Guvernului nr.109/2011 privind guvernanţa coorporativă a întreprinderilor publice, cu modificările şi completările ulterioare şi Hotărârea Guvernului nr. 722/2016 pentru aprobarea Normelor metodologice de aplicare a unor prevederi din Ordonanţa de urgenţă a Guvernului nr. 109/2011 privind guvernanţa corporativă a întreprinderilor publice;

           - in baza  art.36 alin. (2) lit.a), alin. (3) lit. b) şi în temeiul art. 45 alin.  (1)  şi (5) din Legea nr. 215/2001, privind administraţia publică locală, republicată în 2007, cu modificările şi completările ulterioare;
HOTĂRĂŞTE:
Art. 1. Se aprobă Scrisoarea de Aşteptări referitoare la stabilirea performanţelor aşteptate de la organele de administrare ale SC ENET SA Focşani, conform anexei care face parte din prezenta hotărâre.

          Art. 2. (1). Selecţia candidaţilor pentru funcţia de membru al consiliului de administratie al SC ENET SA Focşani se face de un expert independent, persoană fizică sau juridică specializată în recrutarea resurselor umane.

                         (2). Atribuţiile expertului independent sunt cele prevăzute de Ordonanţa de Urgenţă a Guvernului nr.109/2011 privind guvernanţa coorporativă a întreprinderilor publice, cu modificările şi completările ulterioare şi Hotărârea Guvernului nr. 722/2016 pentru aprobarea Normelor metodologice de aplicare a unor prevederi din Ordonanţa de urgenţă a Guvernului nr. 109/2011 privind guvernanţa corporativă a întreprinderilor publice.

                  (3). Selecţia expertului independent se realizează în conformitate cu prevederile legale în vigoare şi cu luarea în considerare a criteriilor prevăzăte la art.10 dar fară a se limita la acestea din Normele metodologice de aplicare a unor prevederi din Ordonanţa de urgenţă a Guvernului nr. 109/2011 privind guvernanţa corporativă a întreprinderilor publice, aprobate prin HG 722/2016.
       
Art. 3. (1). Numirea Comisiei de selecţie a funcţiei de membru al consiliului de administratie  la SC ENET SA Focşani, în următoarea componenţă:

       -.Presedinte – Baciu  Micşunica
       - Membru – Calotă Geta
       - Membru – Turcu Manuela
                        (2). Comisia de selecţie realizează evaluarea finală a candidaţiilor selectaţi în lista scurtă de expertul independent şi face propuneri în vederea numirii pentru poziţia de membru în consiliul de administraţie la SC ENET SA Focşani, pe baza raportului privind numirea finală întocmit în acest scop.

       
Art.  4. Mandatarea reprezentantului Consiliului Local al Municipiului Focşani în Adunarea Generală a Acţionarilor la SC ENET SA Focşani de a derula toate procedurile necesare implementării OUG nr.109/2011 privind guvernanţa coorporativă a întreprinderilor publice, cu modificările şi completările ulterioare şi Hotărârii Guvernului nr.722/2016 pentru aprobarea Normelor metodologice de aplicare a unor prevederi din Ordonanţa de urgenţă a Guvernului nr.109/2011 privind guvernanţa corporativă a întreprinderilor publice.
          Art. 5. Prezenta hotărâre va fi comunicată de către Serviciul administraţie publică locală, agricultură, cadastru, compartimentelor, birourilor, serviciilor şi Primarului  Municipiului  Focşani,  conform  legii, care  va  asigura  executarea acesteia  prin  Serviciul  administraţie publică  locală, agricultură, cadastru, Direcţia resurse umane şi coordonare unităţi subordonate, Comisia de selecţie nominalizată la art. 3, reprezentantul Consiliului Local al Municipiului Focşani în Adunarea Generală a Acţionarilor la           SC ENET  SA Focşani şi  SC ENET SA Focşani. 
       PRESEDINTE DE ŞEDINŢĂ,                                   Contrasemnează
                  Radu Nitu                                            SECRETARUL MUNICIPIULUI   

                                                                                                    FOCSANI,                                              

                                                                                         Corhană Eduard Marian    
Municipiul Focsani,  24  noiembrie  2016

Nr. 495
                  ROMÂNIA                                                                Anexa la 

         JUDEŢUL VRANCEA                                      Hotărârea nr.  495 
        CONSILIUL LOCAL AL                                            din 24.11.2016
       MUNICIPIULUI FOCŞANI
SCRISOARE DE AŞTEPTĂRI

Referitor la : stabilirea performanţelor aşteptate de la organele de administrare 

                              ale SC ENET SA Focşani

Introducere
Prezentul document a fost întocmit în conformitate cu prevederile OUG                  nr. 109/2011 privind guvernanţa coorporativă a întreprinderilor publice, cu modificările şi completările ulterioare precum şi cu prevederile cuprinse în  Hotărârea Guvernului nr. 722/2016 pentru aprobarea Normelor metodologice de aplicare ale acesteia şi de cele mai bune practici în domeniu.

Acesta reprezintă un document cu statut orientativ, care exprimă aşteptările Consiliului Local al Municipiului Focşani, în calitate de autoritate tutelară de reglementare în domeniu pentru SC ENET SA Focşani.

Scopul Scrisorii de Aşteptări este acela de a:

- defini  principiile de lucru şi conduita aşteptată din partea candidaţilor înscrişi pentru funcţia de membru în Consiliul de Administraţie la SC ENET SA Focşani;

- facilita înţelegerea standardelor aşteptate din partea acestora de către Consiliul Local al Municipiului Focşani ca autoritate publică  tutelară;

- consolida încrederea beneficiarilor şi cetăţenilor în ceea ce priveşte capacitatea de a furniza servicii de calitate;

- funcţional, Scrisoarea de Aşteptări are rolul de a ghida Consiliul de administraţie în redactarea Planului de management.

Cadrul legal în baza căruia funcţionează SC ENET SA Focşani

Activitatea SC ENET SA Focşani este definită prin legislaţia specifică, respectiv: 

- Legea nr. 31/1990 a societăţilor, republicată, cu modificările şi completările ulterioare;

- OUG nr. 109/2011 privind guvernanţa coorporativă a întreprinderilor publice, cu modificările şi completările ulterioare;

- Legea nr. 51/2006 a serviciilor comunitare de utilităţi publice,  republicată, cu modificările şi completările ulterioare;

- Legea nr. 325/2006 -  Legea serviciului public de alimentare cu energie termica, cu modificările şi completările ulterioare;

- ordinele ANRE si ANRSC care reglementeaza problemele specifice sectorului de activitate;

- Hotărâri ale Consiliului Local al Municipiului Focsani;

- Legislatia de mediu ;

- Legislatia muncii si legislatia financiar economică ce se aplica societatilor comerciale cu capital de stat,

Prezentarea societăţii

    S.C. ENET S.A. Focsani este persoană juridică romană cu sediul în Focsani având forma juridică de societate comercială pe actiuni. Societatea îsi desfăsoară activitatea în conformitate cu legile române fiind înmatriculată în Registrul Comertului sub numărul J 39/93/96 din data de 06.02.1996. 

   S.C. ENET S.A. Focşani este înfiinţată prin desprindere de F.R.E. Focşani a CET, în baza Hotărârilor Guvernului nr. 95 din 13.02.1995 şi 553 din 27.07.1995 şi a Hotărârii Consiliului Local al Municipiului Focşani nr.77/1995. Unitatea de producere a energiei termice a fost înfiinţată în anul 1970 ca Centrala Termică de zonă în cadrul fostului Combinat de Prelucrare a Lemnului Focşani.În iunie 1984 a fost transformată în Centrala Electrică de Termoficare (CET) şi trecută în subordinea FRE Focşani.La data de 31 octombrie 2001, SC ENET SA a preluat activitatea de distribuţie a energiei termice de la regia locală CUP RA Focşani, pe baza unei hotărâri a Consiliului Local al Municipiului Focşani.

    Între Primăria Municipiului Focşani şi SC ENET SA Focşani s-a încheiat contractul de concesiune  nr. 33648 / 09.08.2006, în temeiul Legii nr. 219/1998 privind regimul concesiunilor, al Hotărârii Consiliului Local al municipiului Focşani nr. 176/22.06.2006 şi al Procesului Verbal nr. 33297/03.08.2006, de evaluare a ofertelor pentru concesionarea prin licitaţie publică deschisă a serviciului public de alimentare cu energie termică produsă centralizat din municipiul Focşani.

      Activităţile companiei SC ENET SA Focşani, cu specificarea codurilor CAEN, după cum figurează în actul constitutiv, sunt următoarele:

      Activitatea principală conform codificării - furnizarea de abur şi aer condiţionat – cod CAEN 3530 

      Activităţi secundare conform codificării:

-producţia de energie electrică – cod CAEN 3511

-transportul energiei electrice – cod CAEN 3512

-transportul prin conducte – cod CAEN 4950.
În viziunea autorităţii tutelare, activitatea S.C. ENET S.A. Focşani trebuie să fie definită prin:

- profesionalism şi  performanţă;

- transparenţă şi predictibilitate;

- etică şi integritate.

Toate acestea ar trebui să conducă la un comportament de piaţă care să îmbunătăţească încrederea în integritatea societăţii şi în capacitatea sa de a furniza servicii de calitate.

Obiectivele generale urmărite de Strategia de dezvoltare a serviciului public de furnizare a energiei termice în Municipiul Focşani sunt:

 -   îmbunătăţirea condiţiilor de viaţa ale populaţiei; 

 -   susţinerea dezvoltării economico-sociale a localităţii;
 -   promovarea calităţii şi eficienţei serviciului;
 -   stimularea mecanismelor economiei; 

 -   dezvoltarea durabilă a serviciului;
           -  sporirea calitătii serviciilor prestate si multiplicarea paletei serviciilor oferite ; 

            - asigurarea rebransarii la retelele de distributie a caldurii a consumatorilor debransati ;

 -  asigurarea calitătii comerciale a serviciului de distributie; 

           -  asigurarea continuitătii si sigurantei în alimentarea cu caldura;
            - promovarea programelor de dezvoltare şi reabilitare a sistemului de incalzire,  pe baza unui mecanism eficient de planificare multianuală a investiţiilor;
 -   protectia şi conservarea mediului înconjurător şi a sanătăţii populaţiei;
            - consultarea cu utilizatorii serviciului prestat, în vederea stabilirii politicilor şi strategiilor locale şi regionale în domeniu;
            - adoptarea normelor locale referitoare la organizarea si funcţionarea serviciului prestat, precum şi a procedurilor de delegare a gestiunii acestuia; 

            - informarea periodică a utilizatorilor asupra politicilor de dezvoltare a serviciului prestat, precum şi asupra necesităţii instituirii unor taxe speciale;

            - respectarea cerinţelor din legislaţia privind protecţia mediului referitoare la serviciul prestat.

Viziunea, declaraţia de misiune şi obiectivele strategice

Viziunea

S.C. ENET S.A. FOCSANI va fi recunoscută ca una dintre companiile de producere si distributie a energiei termice din România care va recupera perioada de ineficienta economica iar prin serviciile de înaltă calitate oferite clientilor, prin promovarea performantei precum si prin eficientizarea tuturor activitătilor, societatea va crea valoare pentru Consiliul Local al Municipiului Focşani

Declaraţia de misiune

S.C. ENET S.A. produce energie electrica pentru SEN si distribuie caldura locuintelor, unitatilor bugetare si societatilor comerciale din municipiul Focsani la standarde superioare de calitate si continuitate în alimentare, în conditii de sigurantă, eficientă si respect pentru mediul înconjurător. 

Obiective strategice

SC ENET SA Focşani îşi propune următoarele obiective strategice din perspectiva:

Financiara

- atingerea minimei rentabilitati;

- îmbunatatirea gradului de incasare a creantelor restante;

- urmarirea atingerii stabilitatii financiare;

Clienti

· punerea consumatorului in centrul preocuparii si politicii societatii ;

· îmbunatatirea imaginii de firma, cresterea credibilitatii ENET ;

· respectarea reglementarilor ANRE si ANRSC.

Interna :

· asigurarea continuitatii in alimentare

· asigurarea calitatii tehnice a energiei electrice si caldurii ;

· asigurarea calitatii comerciale a serviciului de distributie si furnizare a caldurii ;

· asigurarea optima a exploatarii si mentenantei ;

· îmbunatatirea realizarii programului de investitii ;

· gestionarea eficienta a energiei distribuite. 

 Învatarii si cresterii

· dezvoltare si motivare personal ;

· îmbunatatirea sigurantei si sanatatii ocupationale a salariatilor ;

· cresterea productivitatii si performantei personalului.

Obiective generale de performanţă

- creşterea cifrei de afaceri;
- reducerea costurilor;
- creşterea productivităţii muncii;
- asigurarea unui echilibru între încasări şi plăţi;
- accelerarea şi mărirea gradului de încasare a creanţelor curente şi restante;
- asigurarea unei lichidităţi optime, în vederea respectării termenelor de plată a 
 datoriilor (furnizori, salariaţi, buget, etc.);
- creşterea salariilor prin dimensionarea corectă a numărului de personal;
- creşterea gradului de satisfacţie al beneficiarilor privind cantitatea şi calitatea 
serviciilor prestate;
- reducerea numarului de întreruperi;
- reducerea timpului pentru reparatiile planificate; 

-  reducerea timpului de răspuns la sesizări.
Pentru realizarea acestor misiuni şi obiective strategice, organele de conducere 
ale SC ENET SA Focşani sunt:

- Consiliul de administraţie

- Director general
Consiliul de administraţie al SC ENET SA Focşani este numit în condiţiile legii şi este compus din 5 membrii.

Directorul general nu va avea calitatea de preşedinte al Consiliului de Administratie.

Consiliul de administraţie al SC ENET SA Focşani are următoarele atribuţii principale:

- numeşte Directorul General în condiţiile prevăzute de OUG nr.109/2011 cu modificari ulterioare; 

- angajează şi concediază personalul societăţii şi stabileşte drepturile şi obligaţiile acestuia ;

- stabileşte îndatoririle şi responsabilităţile personalului societăţii pe compartimente, aprobă Regulamentul de organizare şi funcţionare şi Regulamentul de ordine interioară;

- înfiinţează comitetul de audit;

- aprobă încheierea sau rezilierea de contracte de închiriere (luare sau dare cu chirie);

- stabileşte tactica şi strategia de marketing;

- la prima şedinţă ordinară din an supune spre aprobare Adunării Generale a Acţionarilor, respectiv împuternicitului mandatat al Consiliului Local al municipiului Focşani, raportul cu privire la activitatea societăţii, bilanţul şi contul de profit şi pierderi pe anul precedent;

- întocmeste rapoartul pentru primul semestru al anului in curs;

-supune spre analiză Adunării Generale a Acţionarilor, respectiv împuternicitului mandatat al Consiliului Local al municipiului Focşani, proiectul de buget pe anul în curs;

-rezolvă orice alte probleme stabilite de Adunarea Generală a Acţionarilor.

 Consiliul de Administraţie delega conducerea societăţii unui Director General.    Directorul General va fi numit numai din afara Consiliului de Administraţie. Pe durata indeplinirii  mandatului, Directorul General nu poate incheia cu Societatea un contract de munca, cu excepţia cazului în care legea o va permite. In cazul in care Directorul General a fost desemnat dintre salariaţii Societăţii, contractul individual de munca este suspendat pe perioada mandatului.

Consiliul de administraţie nu poate delega Directorului General următoarele :

-   stabilirea direcţiilor principale de activitate şi de dezvoltare ale societăţii;

- stabilirea sistemului contabil şi de control financiar şi aprobarea planificării financiare; numirea si revocarea directorului general si stabilirea remuneraţiei acestuia;

-  supravegherea activitatii directorului societăţii;

- pregătirea raportului anual, organizarea adunării generale a acţionarilor şi implementarea hotărârilor acesteia;

-  introducerea cererii pentru deschiderea procedurii insolvenţei societăţii.

Politica de dividente şi de vărsăminte din profitul net

         Rezultatele activităţii Societăţii sunt determinate pe baza situaţiilor financiare aprobate de Adunarea Generală.

        Contul de profit şi pierderi care include veniturile şi cheltuielile exerciţiului financiar va evidenţia, după înregistrarea deducerilor obligatorii, profitul sau pierderea exerciţiului respectiv, profitul net urmând a se determina conform legii, după plata impozitului pe profit.

Profitul societăţii se stabileşte pe baza situaţiilor financiare anuale/raportărilor anuale aprobate de Adunarea Generală a Acţionarilor, respectiv, împuternicitul mandatat al Consiliului Local al municipiului Focşani.


Profitul societăţii se va repartiza conform hotărârii Consiliului Local al municipiului Focşani, cu respectarea legislaţiei în vigoare.


Societatea îşi constituie fond de rezervă şi alte fonduri în condiţiile legii.

Propuneri de investitii :
- realizarea sistemului de acumulare a caldurii in vederea optimizarii incalzirii;

- realizarea sistemului de citire si transmitere a datelor la dispecerat;

- realizarea descărcării termice prin metoda trigenerării si construirea unui spatiu 
frigorific;

- realizarea unei turbine mixte gaz-abur pentru cresterea raportului energie 
termica-energie electrica.

  PRESEDINTE DE ŞEDINŢĂ,                                           Contrasemnează
                  Radu Nitu                                            SECRETARUL MUNICIPIULUI   

                                                                                                FOCSANI                                              

                                                                                    Corhană Eduard Marian    

